1. Depui o cerere pentru înregistrarea la plata cu cardul, care conţine: dosar cu şină, ultimul act de studii, adeverință de la IML că ești apt să folosești cardul şi aviz epidemiologic care să arate că nu ai strănutat pe card;

2. Afli oficiul poștal la care ești arondat pentru plata cu cardul. Atenție, poate fi în altă localitate decât oficiul de care aparții;

3. Depui actele și în 30 de zile primești acasă o scrisoare cu codul de acces pe portalul dedicat, www.plati-cucardullaposta.ro/html/index/platacucardul-laposta.php?=2301289/iframe/src=POS?=true

4. Primești PIN-ul unic securizat pentru plată, format din 12 cifre și 6 litere aleatorii;

5. Mergi la banca unde ai cardul, să notifici că de pe IBAN-ul tău se vor face plăți spre Poșta Română;

6. Banca îți dă tokenul special pentru plăți la poștă, pe care îl vei avea cu tine în ziua plății;

7. La fiecare plată cu cardul îți trebuie un dosar cu șină, copie legalizată după card și o copie de buletin, plus originalele, dar și, după caz, certificatul de căsătorie, deces soț, certificat moștenitor, cadastru;

8. Mergi la poștă și stai la ghișeul plăți card, semnalizat ca atare în fiecare oficiu poștal, deschis marți-vineri între orele 8-10 și luni de la 15-17;

9. Completezi avizul de plăți cu cardul, un formular simplu, pe 2 pagini;

10. Important de reținut. Trebuie să ai suma fixă pe card, pentru că nu se pot introduce fracții în POS;

11. Trebuie să păstrezi chitanța 1 an, în cazul în care nu s-au tras banii din cont trebuie să reiei procedura;

12. Mergi la oficiul CEC de care aparții și declari tranzacția, pentru că în caz contrar ANAF va înregistra suma ca obligație la buget.



